**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΚΥΡΙΑΚΗ 4/7/2021**

**-------------------------**

**15:50 FORMULA 1**

**18:05 POP HELLAS, 1951-2021 - O TΡΟΠΟΣ ΠΟΥ ΖΟΥΝ ΟΙ ΕΛΛΗΝΕΣ (Ε)**

Η σειρά ντοκιμαντέρ **«Pop Hellas, 1951-2021»** αφηγείται τη σύγχρονη ιστορία του τρόπου ζωής των Ελλήνων από τη δεκαετία του ’50 έως σήμερα.

Πρόκειται για μια ιδιαίτερη παραγωγή με τη συμμετοχή αρκετών γνωστών πρωταγωνιστών της διαμόρφωσης αυτών των τάσεων.

Πώς έτρωγαν και τι μαγείρευαν οι Έλληνες τα τελευταία 70 χρόνια;

Πώς ντύνονταν και ποιες ήταν οι μόδες και οι επιρροές τους;

Ποια η σχέση των Ελλήνων με τη μουσική και τη διασκέδαση σε κάθε δεκαετία;

Πώς εξελίχθηκε ο ρόλος του αυτοκινήτου στην καθημερινότητα και ποια σημασία απέκτησε η μουσική στη ζωή μας;

Πρόκειται για μια ολοκληρωμένη σειρά 12 θεματικών επεισοδίων που εξιστορούν με σύγχρονη αφήγηση μια μακρά ιστορική διαδρομή (1951-2021) μέσα από παρουσίαση των κυρίαρχων τάσεων που έπαιξαν ρόλο σε κάθε τομέα, αλλά και συνεντεύξεις καταξιωμένων ανθρώπων από κάθε χώρο που αναλύουν και ερμηνεύουν φαινόμενα και συμπεριφορές κάθε εποχής.

Κάθε ντοκιμαντέρ εμβαθύνει σε έναν τομέα και φωτίζει ιστορικά κάθε δεκαετία σαν μια σύνθεση από γεγονότα και τάσεις που επηρέαζαν τον τρόπο ζωής των Ελλήνων. Τα πλάνα αρχείου πιστοποιούν την αφήγηση, ενώ τα ειδικά γραφικά και infographics επιτυγχάνουν να εξηγούν με τον πιο απλό και θεαματικό τρόπο στατιστικά και κυρίαρχες τάσεις κάθε εποχής.

**Επεισόδιο 2ο: «Οι νύχτες των Ελλήνων, 1951-2021»**

Πώς εξελίχθηκε η **διασκέδαση** των Ελλήνων σε κάθε δεκαετία και ποιες αλλαγές έγιναν στις νύχτες μας στο πέρασμα του χρόνου;

Το **δεύτερο** επεισόδιο τηςσειράς ντοκιμαντέρ **«Pop Hellas, 1951-2021»,** αναλύει τον τρόπο που διασκέδαζαν οι Έλληνες τα τελευταία 70 χρόνια, μέσα από συνεντεύξεις, αρχειακό υλικό, αλλά και σύγχρονα infographics (γραφικά) που παρουσιάζουν σημαντικές πληροφορίες και στατιστικά.

Οι νύχτες είναι ο καθρέφτης της κοινωνίας μας και μαρτυρούν πολλά για τους ανθρώπους και τις συνήθειες κάθε εποχής. Κι αυτό προκύπτει μέσα από τις συνεντεύξεις γυναικών και ανδρών που αφηγούνται συναρπαστικές ιστορίες, οι οποίες σχετίζονται με τη διασκέδαση.

Στο συγκεκριμένο επεισόδιο, καταγράφονται μέσα από αφηγήσεις και ιστορίες:

* Οι ταβέρνες, τα καμπαρέ και τα μπουζούκια του μεταπόλεμου.
* Η άνθηση των μπαρ και η είσοδος του μπουζουκιού στα μεγάλα σαλόνια στα 60s.
* Οι μπουάτ και η έκρηξη της νυχτερινής διασκέδασης στη δεκαετία του ’70.
* Το λαϊκό προσκύνημα στα μπουζούκια των 80s και η ζωντανή σκηνή των ντισκοτέκ της εποχής.
* Οι μεγάλες πίστες των 90s και η κυριαρχία της χορευτικής κουλτούρας τη δεκαετία του ατέρμονου clubbing.
* Τέλος, το φαινόμενο των παγκόσμια βραβευμένων ελληνικών μπαρ και η συρρίκνωση της νυχτερινής διασκέδασης τα τελευταία χρόνια.

**Στην εκπομπή μιλούν οι: Κωνσταντίνος Τζούμας** (ηθοποιός), **Δημήτρης Μανιάτης** (δημοσιογράφος, συγγραφέας), **Γιάννης Νένες** (δημοσιογράφος, ραδιοφωνικός παραγωγός), **Καίτη Γαρμπή** (καλλιτέχνιδα), **Λέλος Γεωργόπουλος** (επιχειρηματίας), **Βασίλης Τσιλιχρήστος** (μουσικός παραγωγός, Dj, επιχειρηματίας), **Φώτης Βαλλάτος** (δημοσιογράφος), **Φώφη Τσεσμελή/Fo** (Dj, δημοσιογράφος), **Γιάννης Παλτόγλου** (καλλιτεχνικός διευθυντής), **Αλέξανδρος Χριστόπουλος** (ραδιοφωνικός παραγωγός), **Νίκος Μαούνης** (δημοσιογράφος γεύσης, επιχειρηματίας εστίασης), **Δημήτρης Κωνσταντάρας** (δημοσιογράφος), **Νίκος Δήμου** (συγγραφέας), **Αργύρης Παπαργυρόπουλος** (επιχειρηματίας).

**Ιδέα – επιμέλεια εκπομπής:** Φώτης Τσιμέλας

**Σκηνοθεσία:** Μάνος Καμπίτης

**Συντονισμός εκπομπής:** Πάνος Χάλας

**Διεύθυνση φωτογραφίας:** Κώστας Τάγκας

**Μοντάζ:** Νίκος Αράπογλου

**Αρχισυνταξία:** Γιάννης Τσιούλης

**Έρευνα:** Αγγελική Καραχάλιου, Ζωή Κουσάκη

**Πρωτότυπη μουσική:**Γιάννης Πατρικαρέας

**Παραγωγή:** This Way Out Productions

**19:00 ΚΛΕΙΝΟΝ ΑΣΤΥ (Ε)**

**-------------------------**

**20:00 1821, Η ΕΛΛΗΝΙΚΗ ΕΠΑΝΑΣΤΑΣΗ: «Ιστορική καταγραφή» (τελευταίο)**

**21:00 ΜΙΑ ΜΕΡΑ ΓΙΑ ΟΛΟ ΤΟΝ ΚΟΣΜΟ (Ε) Κ8 W**

**«21η Σεπτεμβρίου: Παγκόσμια Ημέρα Αλτσχάιμερ»**

**Ντοκιμαντέρ, παραγωγής** **2020.**

Δεν είναι μόνο οι πάσχοντες του Αλτσχάιμερ, οι οποίοι «κουβαλούν» το πρόβλημα υγείας. Είναι και οι οικογένειές τους, οι οικείοι τους. Όλοι εκείνοι, που στρατεύονται στο πλευρό τους, απλώς και μόνο επειδή δεν τους περνά από το μυαλό να κάνουν διαφορετικά. Η αγάπη αποκτά νέα όρια, οι σχέσεις επαναπροσδιορίζονται, η φροντίδα σημαίνει πια πολλά περισσότερα.

Η καθημερινότητα αποδεικνύει πως τίποτε πλέον δεν είναι αυτονόητο. Όλα δοκιμάζονται ξανά.

Υποστηρίζοντας τον άνθρωπό τους, οι φροντιστές γίνονται εφευρετικοί, ευέλικτοι και βρίσκουν διεξόδους, ώστε να διατηρούν την προσωπική τους ισορροπία και να αντλούν δύναμη για να αντεπεξέλθουν στο βαρύ φορτίο που τους έτυχε.

Το επεισόδιο αποδίδει φόρο τιμής στους ανθρώπους που πάσχουν από τη νόσο αλλά και στους φροντιστές τους, παρακολουθώντας από κοντά την καθημερινότητα δύο οικογενειών.

Η Ευαγγελία και η Ματίνα βρίσκονται στο πλευρό της μητέρας τους, της κυρίας Γιούλας, η οποία χρειάζεται πλέον 24ωρη φροντίδα, ενώ παράλληλα η κυρία Μαριάνθη, μια γυναίκα δυναμική, προσπαθεί να ενσωματώσει την ασθένεια του κυρίου Χρήστου, του συζύγου της, σε μια ζωή χωρίς πολλές απώλειες.

Μέσα από το ντοκιμαντέρ αναδεικνύονται οι διαφορετικές διαστάσεις της νόσου, όπως και τρόποι που οι φροντιστές αντεπεξέρχονται σ’ αυτήν. Η προηγούμενη ζωή δεν υπάρχει πια. Οι ρυθμοί και οι δραστηριότητες προσαρμόζονται στις νέες συνθήκες και η ζωή προχωρά κυλώντας πάνω σε μία διαφορετική κανονικότητα.

**Σκηνοθεσία- σενάριο:** Μαριάννα Οικονόμου

**Αρχισυνταξία – Δημοσιογραφική έρευνα:** Βασιλική Χρυσοστομίδου

**Διεύθυνση φωτογραφίας:** Γιάννης Μισουρίδης

**Μοντάζ:** Ευγενία Παπαγεωργίου

**Ηχοληψία:** Γιάννης Αντύπας

**Μουσική επιμέλεια:** Κατερίνα Κωνσταντούρου

**22:00 ΞΕΝΗ ΣΕΙΡΑ**

**-------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:30 1821, Η ΕΛΛΗΝΙΚΗ ΕΠΑΝΑΣΤΑΣΗ (Ε) ημέρας**

**02:30 DEPARTURE (Ε) ημέρας**

**04:15 ΦΩΤΕΙΝΑ ΜΟΝΟΠΑΤΙΑ (Ε) ημέρας**

**05:00 ΚΛΕΙΝΟΝ ΑΣΤΥ (Ε) ημέρας**

**06:00 ΧΩΡΙΣ ΠΥΞΙΔΑ (Ε) ημέρας**

**----------------------------------------**

**ΣΗΜΕΙΩΣΗ: Η εκπομπή «ΤΑ ΟΡΦΑΝΑ ΤΟΥ 1821» δεν θα μεταδοθούν.**

**ΠΑΡΑΣΚΕΥΗ 9/7/2021**

**-------------------------**

**10:45 ΕΝΑ ΜΗΛΟ ΤΗΝ ΗΜΕΡΑ (Ε)**

**11:00 ΠΟΠ ΜΑΓΕΙΡΙΚΗ – Β΄ ΚΥΚΛΟΣ (E)**

**Οι θησαυροί της ελληνικής φύσης στο πιάτο μας**

Ο καταξιωμένος σεφ **Μανώλης Παπουτσάκης** αναδεικνύει τους ελληνικούς διατροφικούς θησαυρούς, με εμπνευσμένες αλλά εύκολες συνταγές, που θα απογειώσουν γευστικά τους τηλεθεατές της δημόσιας τηλεόρασης.

Μήλα Ζαγοράς Πηλίου, Καλαθάκι Λήμνου, Ροδάκινα Νάουσας, Ξηρά σύκα Ταξιάρχη, Κατσικάκι Ελασσόνας, Σαν Μιχάλη Σύρου και πολλά άλλα αγαπημένα προϊόντα, είναι οι πρωταγωνιστές με ονομασία προέλευσης!

Στην **ΕΡΤ2** μαθαίνουμε πώς τα ελληνικά πιστοποιημένα προϊόντα μπορούν να κερδίσουν τις εντυπώσεις και να κατακτήσουν το τραπέζι μας.

**(Β΄ Κύκλος) - Eπεισόδιο 44ο:** **«Γραβιέρα Νάξου - Σταφίδα Ζακύνθου - Τραγανά κεράσια Ροδοχωρίου»**

Με τη διάθεση στα ύψη, ο δημιουργικός σεφ **Μανώλης Παπουτσάκης** ετοιμάζεται να μας εκπλήξει για ακόμη μία φορά με την πρωτοτυπία των συνταγών του.

Με τα μοναδικά ΠΟΠ και ΠΓΕ προϊόντα στην κατοχή του, παντρεύει την παράδοση με εξελιγμένες τεχνικές, μυώντας μας σε μια εξαιρετική διαδικασία μαγειρικής τέχνης.

Το αποτέλεσμα, φυσικά, πρωτότυπο και πεντανόστιμο!!

Ετοιμάζει κριθαράκι σαν ριζότο με γλυκιά κολοκύθα, καρότο, φιλέτο κοτόπουλο και **γραβιέρα Νάξου,** συνεχίζει με μοσχάρι φιλέτο ταλιάτα, με σάλτσα **σταφίδας Ζακύνθου,** αντζούγιας και κάππαρης, και τέλος φτιάχνει σεμιφρέντο με **τραγανά κεράσια Ροδοχωρίου.**

Στην παρέα έρχονται ο διαιτολόγος – διατροφολόγος **Ευμένης Καραφυλλίδης** για να μας ενημερώσει για τη διατροφική αξία που έχει η γραβιέρα Νάξου, καθώς και η διαιτολόγος - διαιτολόγος **Σίσσυ Τσουβελακίδου** για να μας μιλήσει για τα τραγανά κεράσια Ροδοχωρίου.

**Παρουσίαση-επιμέλεια συνταγών:** Μανώλης Παπουτσάκης

**Αρχισυνταξία:** Μαρία Πολυχρόνη.

**Σκηνοθεσία:** Γιάννης Γαλανούλης.

**Διεύθυνση φωτογραφίας:** Θέμης Μερτύρης.

**Οργάνωση παραγωγής:** Θοδωρής Καβαδάς.

**Εκτέλεση παραγωγής:** GV Productions.

**12:00 ΞΕΝΟ ΝΤΟΚΙΜΑΝΤΕΡ (Ε)**

**-------------------------**

**Επίσης, από τη Δευτέρα 5/7/2021, τις καθημερινές στις 17:00​​, θα μεταδίδεται σε επανάληψη η ξένη σειρά «Η ΚΥΡΙΑ ΥΠΟΥΡΓΟΣ» (MADAME SECRETARY) Κ8 GR live streaming & διαθέσιμο στο ERTFLIX, ως εξής:**

**ΔΕΥΤΕΡΑ 5/7/2021: «Η ΚΥΡΙΑ ΥΠΟΥΡΓΟΣ» - Α΄ ΚΥΚΛΟΣ - Επεισόδια 1ο+2ο**

**ΤΡΙΤΗ 6/7/2021: «Η ΚΥΡΙΑ ΥΠΟΥΡΓΟΣ» - Α΄ ΚΥΚΛΟΣ - Επεισόδια 3ο+4ο**

**ΤΕΤΑΡΤΗ 7/7/2021: «Η ΚΥΡΙΑ ΥΠΟΥΡΓΟΣ» - Α΄ ΚΥΚΛΟΣ - Επεισόδια 5ο+6ο**

**ΠΕΜΠΤΗ 8/7/2021: «Η ΚΥΡΙΑ ΥΠΟΥΡΓΟΣ» - Α΄ ΚΥΚΛΟΣ - Επεισόδια 7ο+8ο**

**ΠΑΡΑΣΚΕΥΗ 9/7/2021: «Η ΚΥΡΙΑ ΥΠΟΥΡΓΟΣ» - Α΄ ΚΥΚΛΟΣ - Επεισόδια 9ο+10ο**

**«Η ΚΥΡΙΑ ΥΠΟΥΡΓΟΣ» (MADAME SECRETARY)**

**Δραματική σειρά, παραγωγής ΗΠΑ 2014-2019.**

**Πρωταγωνιστούν: Τία Λεόνι, Tιμ Ντάλι, Μπέμπε Νιούγουιρθ, Πατίνα Μίλερ, Τζέφρι Άρεντ, Έρικ Μπέργκεν.**

**Σκηνοθεσία:**Μπάρμπαρα Χολ.

**Παραγωγή:**Μόργκαν Φρίμαν, Λόρι ΜακΚρίαρι.

**Γενική υπόθεση:**Η Ελίζαμπεθ ΜακΚόρντ (Τία Λεόνι) είναι η νέα υπουργός Εξωτερικών των ΗΠΑ. Οξυδερκής και αποφασιστική, ασκεί τη διπλωματία σε διεθνές επίπεδο, ενώ παράλληλα μάς βάζει στα άδυτα του Λευκού Οίκου. Κάποιες φορές φτάνει μέχρι του σημείου να καταστρατηγήσει  το πρωτόκολλο, προκειμένου να πετύχει τον σκοπό της.

Παλεύει -όπως κάθε γυναίκα- να διαχειριστεί κρίσεις τόσο σε επαγγελματικό όσο και σε προσωπικό επίπεδο, αφού παράλληλα διαχειρίζεται και τις δυσκολίες της οικογενειακής της ζωής.

Μία σειρά για τη σύγχρονη γυναίκα και τους πολλαπλούς ρόλους που καλείται να αναλάβει.

**(Α΄ Κύκλος) - Eπεισόδιο** **1ο.**Η Ελίζαμπεθ ΜακΚόρντ δέχεται την πρόταση του Προέδρου των Ηνωμένων Πολιτειών και αναλαμβάνει το Υπουργείο Εξωτερικών μετά το δυστύχημα που στοίχισε τη ζωή του προκατόχου της. Χωρίς καμία προηγούμενη εμπλοκή σε ζητήματα πολιτικής, έρχεται αντιμέτωπη με προκλήσεις τόσο στην άσκηση των νέων της καθηκόντων όσο και σε ζητήματα διεθνούς πολιτικής.

**(Α΄ Κύκλος) - Eπεισόδιο 2ο.**Παράλληλα με την κρίση που ξεσπά στην Υεμένη, η Ελίζαμπεθ καλείται να διαχειριστεί κι άλλη μία κρίση που ξεσπά στο σπίτι της, όταν η μεγάλη της κόρη γίνεται πρωτοσέλιδο κατά τη διάρκεια διαδήλωσης που οργανώνει η ίδια ενάντια στη νέα πολιτική του πανεπιστημίου όπου κάνει τις σπουδές της.

**(Α΄ Κύκλος) - Eπεισόδιο 3ο.**Η Ελίζαμπεθ καλείται να αντιμετωπίσει μια δημοσιογράφο εχθρικά διακείμενη απέναντί της, η οποία απειλεί να δημοσιεύσει εμπιστευτικά έγγραφα που έχουν διαρρεύσει από τους κόλπους του Υπουργείου Εσωτερικών. Στο μεταξύ, ο σύζυγός της Χένρι εμπλέκεται σε μια διεθνή διαπραγμάτευση όταν εκείνη χρησιμοποιεί τη δουλειά του, προκειμένου να καταφέρει να κλείσει μια εξαιρετικά σημαντική συμφωνία με το Πακιστάν.

**(Α΄ Κύκλος) - Eπεισόδιο 4ο.**Η Ελίζαμπεθ καταβάλλει κάθε δυνατή προσπάθεια για την επίτευξη συμφωνίας μεταξύ Κίνας και Ιαπωνίας, όταν μία Κινέζα φοιτήτρια, η οποία ζητεί πολιτικό άσυλο, μετατρέπεται σε απειλή για τη συμφωνία.

Ταυτόχρονα, στο σπίτι της, η δεύτερη κόρη της, η Άλισον, έχει καλέσει φίλες της για να κοιμηθούν όλες μαζί στο σπίτι, όταν δημιουργείται ένταση με τη μεγαλύτερη αδελφή της, τη Στίβι.

**(Α΄ Κύκλος) - Eπεισόδιο 5ο.**Η Ελίζαμπεθ αναλαμβάνει την ιδιαίτερα δύσκολη διαπραγμάτευση με το Ιράν, η οποία αφορά στο πυρηνικό πρόγραμμα της χώρας. Είναι αποφασισμένη να συμβάλει στην εξεύρεση λύσης χωρίς να εμπλακούν οι δύο χώρες σε πολεμική σύγκρουση, παρά την πεποίθηση του Προέδρου των ΗΠΑ, ο οποίος πιστεύει ότι πρέπει να αναλάβουν στρατιωτική δράση.

**(Α΄ Κύκλος) - Eπεισόδιο** **6ο.** Απρόσμενες συνέπειες καλείται να αντιμετωπίσει η Ελίζαμπεθ, όταν ακολουθώντας τις αρχές της προσπαθεί να κινητοποιήσει όλους τους εμπλεκόμενους με στόχο να αποσοβηθεί η τρομερή κατάσταση, η οποία βρίσκεται σε εξέλιξη στη Δυτική Αφρική.

**(Α΄ Κύκλος) - Eπεισόδιο** **7ο.** Η Ελίζαμπεθ στο πρώτο της επαγγελματικό ταξίδι ως υπουργός Εξωτερικών επισκέπτεται την Ινδία. Ένας τρομερός σεισμός προκαλεί έκρηξη σε εταιρεία αμερικανικών συμφερόντων. Η Ελίζαμπεθ καλείται να διαχειριστεί το χάος που έχει προκληθεί σε επίπεδο διπλωματικών σχέσεων, ενώ παράλληλα καλείται να διαχειριστεί και ένα πολύ σοβαρό ζήτημα που απειλεί την προσωπική αλλά και την οικογενειακή της ευτυχία.

**(Α΄ Κύκλος) - Eπεισόδιο** **8ο.** Ο Χένρι, με τη σύμφωνη γνώμη του Προέδρου των ΗΠΑ, επαναδραστηριοποιείται ως μυστικός πράκτορας από τη Μυστική Υπηρεσία Πληροφοριών, παρά τις αντιρρήσεις της Ελίζαμπεθ.

**(Α΄ Κύκλος) - Eπεισόδιο** **9ο.** Η Ελίζαμπεθ και ο Χένρι συνεχίζουν να έχουν υποψίες για το αεροπορικό δυστύχημα του προηγούμενου υπουργού Εξωτερικών. Με τη βοήθεια παλιάς συναδέλφου και φίλης, ξεκινούν έρευνα σχετικά με την υπόθεση.

**(Α΄ Κύκλος) - Eπεισόδιο 10ο.** Το υπουργείο Εξωτερικών βρίσκεται σε κατάσταση αποκλεισμού, επειδή υπάρχει ένοπλος. Η Ελίζαμπεθ βρίσκεται αποκλεισμένη στο κτήριο μαζί με την αντιπροσωπεία από το Ιράκ, ενώ ο διερμηνέας τους απειλεί να αποκαλύψει πληροφορίες σχετικά με προηγούμενη δράση της.